Συγκριτικές επιδράσεις της διατροφικής θεραπείας, άσκησης, και φαρμακευτικής αγωγής για την αντιμετώπιση της προ-υπέρτασης και υπέρτασης: μια μετα-ανάλυση δικτύου
Creators: name: Θεοδωρίδης, Ξενοφών Σταύρου
Publisher: name: Aristotle University of Thessaloniki
Year: 2020
Subjects: δίαιτα
φυσική δραστηριότητα
αρτηριακή πίεση
diet
exercise
blood pressure

description: Εισαγωγή: Με τις πρόσφατες αλλαγές στην κατηγοριοποίηση της υπέρτασης από τις αμερικάνικες κατευθυντήριες οδηγίες, η εύρεση αποτελεσματικών θεραπευτικών επιλογών γίνεται όλο και πιο επείγουσα. Σκοπός: Σκοπός της παρούσας μελέτης ήταν η εύρεση της συγκριτικής αποτελεσματικότητας μεταξύ φαρμακευτικής αγωγής, διατροφής, και άσκησης για τη μείωση της συστολικής και διαστολικής αρτηριακής πίεσης. Μεθοδολογία: Πραγματοποιήθηκε συστηματική αναζήτηση στις ηλεκτρονικές βάσεις Pubmed, Cochrane και στη γκρίζα βιβλιογραφία, για την εύρεση συστηματικών ανασκοπήσεων και μετα-αναλύσεων που συμπεριελάμβαναν τυχαιοποιημένες κλινικές δοκιμές αναφορικά με την αποτελεσματικότητα της φαρμακευτικής αγωγής, της διατροφής, και της άσκησης στην αντιμετώπιση της υπέρτασης. Αποτελέσματα: Συνολικά συμπεριλήφθηκαν στην συγκεκριμένη μελέτη 46 τυχαιοποιημένες κλινικές δοκιμές. Καμία μελέτη δεν σύγκρινε άμεσα κάποια από τις τρεις θεραπευτικές επιλογές. Στη συστολική αρτηριακή πίεση, η επίδραση της φαρμακευτικής αγωγής ήταν πιο μεγάλη από τις υπόλοιπες θεραπείες, χωρίς όμως να προκαλεί σημαντικά μεγαλύτερη μείωση συγκριτικά με τις άλλες δύο θεραπείες. Καμία σημαντική διαφορά δεν παρατηρήθηκε ούτε μεταξύ διατροφής και άσκησης στην συστολική αρτηριακή πίεση. Στη διαστολική πίεση, την πιο αποτελεσματική θεραπεία φάνηκε ότι αποτέλεσε η διατροφή, αποφέροντας σημαντική βελτίωση συγκριτικά με τη φαρμακοθεραπεία (μέση διαφορά -3.10 mmHg, CI: -5.95 έως -0.26). Καμία διαφορά δεν παρατηρήθηκε μετά τις παρεμβάσεις στα επίπεδα διαστολικής πίεσης μεταξύ φαρμακοθεραπείας και άσκησης. Σε συστολική και διαστολική πίεση, όλες οι παρεμβάσεις ήταν σημαντικά ευεργετικότερες στις ομάδες παρέμβασης, έναντι των ομάδων ελέγχου. Συμπεράσματα: Η φαρμακευτική αγωγή εμφανίζεται ως η πιο αποτελεσματική για την ελάττωση της συστολικής αρτηριακής πίεσης, ενώ για βελτίωση των επιπέδων της διαστολικής αρτηριακής πίεσης φαίνεται πως επιτυγχάνεται καλύτερα μέσω της διατροφικής θεραπείας
description: Introduction: With the recent changes in the definition of hypertension in the US guidelines, the identification and existence of effective treatment options is becoming increasingly urgent. Aim: Our objective was to compare the efficacy between pharmacotherapy, diet, and exercise for reducing systolic and diastolic blood pressure. Methods: Pubmed, Cochrane Central databases and the gray literature were searched for systematic reviews and meta-analyses of randomized clinical trials on the efficacy of antihypertensive medication, diet, and exercise for the management of hypertension. Results: A total of 46 RCTs were included in the analyses. None of the included studies compared all three therapeutic schemes directly. Concerning systolic blood pressure (SAP), pharmacological treatment was the most efficient therapy compared to the rest. No difference was observed between diet and exercise. In diastolic blood pressure, nutrition was the most effective therapy, inducing a significant reduction compared to the pharmacotherapy (mean difference -3.10 mmHg, CI: -5.95 to -0.26). No difference was observed between exercise and pharmacotherapy concerning DAP. In both SAP and DAP, all interventions induced significant improvements compared to the controls. Conclusions: Pharmacotherapy appears to be the most effective in reducing systolic blood pressure among hypertensive adults, while for lowering diastolic blood pressure levels diet seems to be the best treatment option